Перад ягоным ад’ездам у Рым мітрапаліт Руцкі ды іншыя пяць Уладыкаў Кіеўскай мітраполіі, у лісьце ад 13 сакавіка 1633 г., далі даручэньні біскупу Корсаку. Найперш, каб склаў ад іхняга імя паклон і послух Папу Урбану VIII і паведаміў, што пагоршыўся стан Русінскае Царквы ў сувязі з абраньнем новага караля Рэчы Паспалітай Уладзіслава IV у 1632 г. Новы кароль вырашыў выканаць галоўныя патрабаваньні праваслаўных, перадусім упарадкаваць іхнюю ерархію й давёў да таго, што канстытуцыя 1635 г. паставіла ў Кіеве, побач з каталіцкім мітрапалітам Руцкім, таксама й праваслаўнага мітрапаліта Пятра Магілу.